Enda om arbeidsavtaler er særskilt regulert i arbeidsmiljøloven, gjelder også avtaleloven. Av dette følger at en arbeidsavtale ikke må være urimelig, et krav som i praksis gjerne vil måtte prøves for retten. Av forhold som har vært nevnt å kunne være urimelige, er såkalte konkurranseklausuler, dvs. avtalte regler om at en ansatt ikke kan gå direkte over til stilling hos en konkurrent.